
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση Νομικού Προσώπου στο Δήμο Αγίου ΜηνάΝ. 
Χίου με την επωνυμία «ΙΩΝΙΚΟ ΚΟΛΥΜΒΗΤΗΡΙΟ 
ΔΗΜΟΥ ΑΓΙΟΥ ΜΗΝΑ». 1 

Σύσταση Νομικού Προσώπου στο Δήμο Χίου Ν. Χίου 
με την επωνυμία «ΔΗΜΟΤΙΚΟ ΣΤΑΔΙΟ ΔΗΜΟΥ ΧΙ¬ 
ΟΥ». 2 

Σύσταση Νομικού Προσώπου στο Δήμο Ομηρούπο- 
λης Ν. Χίου με την επωνυμία «Δημοτικός Βρεφονη¬ 
πιακός Σταθμός Δήμου Ομηρούπολης». 3 

Σύσταση Νομικού Προσώπου στο Δήμο Ομηρούπο¬ 
λης Ν. Χίου με την επωνυμία « ΑΘΛΗΤΙΚΟ ΚΕΝΤΡΟ 
ΛΑΓΚΑΔΑΣ - ΣΥΚΙΑΔΑΣ ΓΕΩΡΓΙΟΣ ΓΕΝΝΗΜΑ- 
ΤΑΣ». 4 

Διάλυση της Κοινοτικής Επιχείρησης με την επωνυμία 
Κοινοτική Πολιτιστική και Τουριστική Επιχείρηση 
Κλειτορίας» Ν. Αχάίας. 5 

Έγκριση Οργανισμού Εσωτερικής Υπηρεσίας ΚΑΠΗ 
Αχέροντα Ν. Θεσπρωτίας. 6 

Προσαρμογή της συστατικής πράξης του Εθνικού 
Αθλητικού Κέντρου Τρίπολης στις διατάξεις του 
άρθρου 203 Δημοτικού και Κοινοτικού Κώδικα 
Π.Δ/τος 410/1995. 7 

Προσαρμογή της συστατικής πράξης του Δημοτικού 
Γυμναστηρίου Λεωνιδίου στις διατάξεις του άρ¬ 
θρου 203 Δημοτικού και Κοινοτικού Κώδικα 
Π.Δ/τος 410/1995. 8 

Έγκριση του Οργανισμού Εσωτερικής Υπηρεσίας του 
Νομικού Προσώπου με την επωνυμία «Παιδικός 
Σταθμός Δ.Δ. Αγ. Θωμά Δ. Οινοφύτων Ν. Βοιω¬ 
τίας». 9 

Χορήγηση άδειας ίδρυσης και λειτουργίας Μ.Φ.Η. - 
Μ.Κ. στο Σωματείο «ΦΙΛΟΠΤΩΧΟΣ ΑΔΕΛΦΟΤΗΣ 
ΚΥΡΙΩΝ ΚΑΒΑΛΑΣ». 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2834/30.4.1999 απόφαση 
Δ/ντριας Τοπ. Αυτ/σης & Δ/σης Ν. Βοιωτίας. 11 


ΑΠΟΦΑΣΕΙ Σ 

Αριθ. οικ. 2538 (1) 

Σύσταση Νομικού Προσώπου στο Δήμο Αγίου Μηνά Ν. Χί¬ 
ου με την επωνυμία «ΙΩΝΙΚΟ ΚΟΛΥΜΒΗΤΗΡΙΟ ΔΗ¬ 
ΜΟΥ ΑΓΙΟΥ ΜΗΝΑ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις α) του άρθρου 14 Ν. 2880/30.1.2001 «πρό¬ 
γραμμα “ΠΟΛΙΤΕΙΑ” για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

β) Του άρθρου 203 Π.Δ 410/95 «Δημοτικός και Κοινοτι¬ 
κός Κώδικας». 

2. Το γεγονός ότι δεν προέβη το Δημοτικό Συμβούλιο 
Δήμου Αγ. Μηνά με απόφασή του στην προσαρμογή της 
συστατικής πράξης του ΕΑΚ Χίου στις διατάξεις του άρ¬ 
θρου 203 του Δημοτικού Κώδικα και η οποία έπρεπε να 
εκδοθεί μέχρι 30.3.2001, αποφασίζουμε: 

Συστήνουμε στο Δήμο Αγ. Μηνά Νομικό Πρόσωπο δη¬ 
μοσίου δικαίου με την επωνυμία «ΙΩΝΙΚΟ ΚΟΛΥΜΒΗΤΗ¬ 
ΡΙΟ ΔΗΜΟΥ ΑΓ. ΜΗΝΑ» με έδρα τα Θυμιανά. 

1) Σκοπόςτου Νομικού Προσώπου είναι: 

α. Η υποστήριξη και ανάπτυξη του μαζικού, σωματεια¬ 
κού, πανεπιστημιακού και σχολικού αθλητισμού όλωντων 
βαθμιδών καθώς και του Στρατιωτικού και Εργοστασια¬ 
κού Αθλητισμού. 

β. Η υποστήριξη και οργάνωση ψυχαγωγικών, πολιτιστι¬ 
κών, επιστημονικών, συνεδριακών εκδηλώσεων, Διε¬ 
θνούς, Εθνικού, Περιφερειακού, Νομαρχιακού Επιπέδου 
και φορέων τοπικού χαρακτήρα καθώς και η υποστήριξη 
ατόμων με ειδικές ανάγκες. 

γ) Η παροχή δυνατότητας άθλησης όλων γενικά των δη¬ 
μοτών των κατοίκων του Δήμου, η κάλυψη των αναγκών 
άθλησης και γύμνασης αυτών καθώς και η ανάδειξη των 
σωματικών και αθλητικών ικανοτήτων τους. 

δ) Η συντήρηση και σωστή λειτουργία των αθλητικών 
χώρων και εγκαταστάσεων. 

ε) Η δημιουργία, ίδρυση και λειτουργία νέων αθλητικών 
χώρων και εγκαταστάσεων. 

2) Περιουσία του Νομικού Προσώπου είναι: 

Η κυριότητα και κάθε άλλο εμπράγματο δικαίωμα επί 
των κινητών και ακινήτων του Δημοσίου τα οποία χρησι- 

μοποιούσε το ΕΑΚ Χίου μέχρι τη δημοσίευση του Ν. 
2880/2001 για την εκπλήρωση του σκοπού του, μεταβιβά¬ 
ζεται χωρίς αντάλλαγμα στο «ΙΩΝΙΚΟ ΚΟΛΥΜΒΗΤΗΡΙΟ 
ΔΗΜΟΥ ΑΓ.ΜΗΝΑ» με την επιφύλαξη των περί κληρονο¬ 
μιών, κληροδοσιών και δωρεών διατάξεων. 

3) Πόροι του Νομικού Προσώπου είναι: 

α) Τα έσοδα από την εκμετάλλευση της κινητής και ακί¬ 
νητης περιουσίας των κτιρίων και γενικά όλων των εγκα- 
ταστάσεών του. 

β) Το εκάστοτε νομοθετικό ισχύον ποσοστό επί των ει¬ 
σπράξεων των πάσης φύσεως τελουμένων επιδείξεων, 
αγώνων και εκδηλώσεων. 

γ) Η επιχορήγηση από πιστώσεις του άρθρου 25 του Ν. 
1828/89 του προϋπολογισμού του ΥΠΕΣΔΔΑ. 

δ) Η επιχορήγηση από πιστώσεις της Γ ενικής Γ ραμμα- 
τείας Αθλητισμού του Υπ. Πολιτισμού. 

ε) Η επιχορήγηση του Δήμου Αγ. Μηνά της οποίας το 
ύψος δεν μπορεί να προσδιοριστεί. 

Στ) Οι πρόσοδοι που προέρχονται από την κινητή και 
ακίνητη περιουσία που τυχόν έχει εκποιηθεί. 

ζ) Οι δωρεές, εισφορές και γενικά τα εισοδήματα από 
τυχόν κληροδοτήματα και κληρονομιές και 

η) Κάθε άλλη νόμιμη παροχή προερχόμενη από κάθε 
άλλη πηγή. 

4) Διοίκηση του Νομικού Προσώπου: 

Το Ιωνικό Κολυμβητήριο του Δήμου Αγ. Μηνά διοικείται 
από πενταμελές Διοικητικό Συμβούλιο που μαζί με τους 
αναπληρωτές ορίζονται από το Δημοτικό Συμβούλιο Δή¬ 
μου Αγ. Μηνά. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται από αυτόν. 

Μέλη του Διοικητικού Συμβουλίου είναι: δύο Δημοτικοί 
Σύμβουλοι και δύο Δημότες που έχουν αποδεδειγμένα 
γνώση αλλά και εμπειρία στα αθλητικά θέματα. 

Η θητεία του Διοικητικού Συμβουλίου θα συμπίπτει με 
τη θητεία του Δημοτικού Συμβουλίου. 

Το Νομικό Πρόσωπο θα εκπροσωπείται ενώπιον των Δι¬ 
καστηρίων και κάθε άλλης αρχής από τον Πρόεδρο του 
Διοικητικού Συμβουλίου και σε περίπτωση απουσίας ή κω¬ 
λύματος από τον Αντιπρόεδρο αυτού. 

Με την παρούσα απόφαση προκαλείται δαπάνη το 
ύψος της οποίας δεν μπορεί να καθοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 2 Απριλίου 2001 

Η Γ ενική Γ ραμματέας Περιφέρειας 
Μ. ΣΚΕΜΠΕΡΗ 

□ 

Αριθ. οικ. 2537 (2) 

Σύσταση Νομικού Προσώπου στο Δήμο Χίου Ν. Χίου με 
την επωνυμία «ΔΗΜΟΤΙΚΟ ΣΤΑΔΙΟ ΔΗΜΟΥ ΧΙΟΥ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις α) του άρθρου 14 Ν. 2880/30.1.2001 «πρό¬ 
γραμμα “ΠΟΛΙΤΕΙΑ” για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

β) Του άρθρου 203 Π.Δ 410/95 «Δημοτικός και Κοινοτι¬ 
κός Κώδικας». 

2. Το γεγονός ότι δεν προέβη το Δημοτικό Συμβούλιο 
Δήμου Χίου με απόφασή του στην προσαρμογή της συ¬ 


στατικής πράξης του Εθνικού Σταδίου Χίου στις διατάξεις 
του άρθρου 203 του Δημοτικού Κώδικα και η οποία έπρε¬ 
πε να εκδοθεί μέχρι 30.3.2001, αποφασίζουμε: 

Συστήνουμε στο Δήμο Χίου Νομικό Πρόσωπο δημοσίου 
δικαίου με την επωνυμία «ΔΗΜΟΤΙΚΟ ΣΤΑΔΙΟ ΔΗΜΟΥ ΧΙ¬ 
ΟΥ» με έδρα την πόλη της Χίου. 

1) Σκοπός του Νομικού Προσώπου είναι: 

α. Η υποστήριξη και ανάπτυξη του μαζικού, σωματεια¬ 
κού, πανεπιστημιακού και σχολικού αθλητισμού όλωντων 
βαθμιδών καθώς και του Στρατιωτικού και Εργοστασια¬ 
κού Αθλητισμού. 

β. Η υποστήριξη και οργάνωση ψυχαγωγικών, πολιτι¬ 
στικών, επιστημονικών, συνεδριακών εκδηλώσεων, Διε¬ 
θνούς, Εθνικού, Περιφερειακού, Νομαρχιακού Επιπέδου 
και φορέων τοπικού χαρακτήρα καθώς και η υποστήριξη 
ατόμων με ειδικές ανάγκες. 

γ. Η παροχή δυνατότητας άθλησης όλων γενικά των δη¬ 
μοτών και κατοίκων του Δήμου, η κάλυψη των αναγκών 
άθλησης και γύμνασης αυτών καθώς και η ανάδειξη των 
σωματικών και αθλητικών ικανοτήτων τους. 

δ. Η συντήρηση και σωστή λειτουργία των αθλητικών 
χώρων και εγκαταστάσεων. 

ε. Η δημιουργία, ίδρυση και λειτουργία νέων αθλητικών 
χώρων και εγκαταστάσεων. 

2) Περιουσία του Νομικού Προσώπου είναι: 

Η κυριότητα και κάθε άλλο εμπράγματο δικαίωμα επί 
των κινητών και ακινήτων του Δημοσίου τα οποία χρησι¬ 
μοποιούσε το Εθνικό Στάδιο Χίου μέχρι τη δημοσίευση 
του Ν. 2880/2001 για την εκπλήρωση του σκοπού του, με¬ 
ταβιβάζεται χωρίς αντάλλαγμα στο «ΔΗΜΟΤΙΚΟ ΣΤΑΔΙΟ 
ΔΗΜΟΥ ΧΙΟΥ» με την επιφύλαξη των περί κληρονομιών, 
κληροδοσιών και δωρεών διατάξεων. 

3) Πόροι του Νομικού Προσώπου είναι: 

α) Τα έσοδα από την εκμετάλλευση της κινητής και ακί¬ 
νητης περιουσίας των κτιρίων και γενικά όλων των εγκα- 
ταστάσεών του. 

β) Το εκάστοτε νομοθετικό ισχύον ποσοστό επί των ει¬ 
σπράξεων των πάσης φύσεως τελουμένων επιδείξεων, 
αγώνων και εκδηλώσεων. 

γ) Η επιχορήγηση από πιστώσεις του άρθρου 25 του Ν. 
1828/89 του προϋπολογισμού του ΥΠΕΣΔΔΑ. 

δ) Η επιχορήγηση από πιστώσεις της Γ ενικής Γ ραμμα- 
τείας Αθλητισμού του Υπ. Πολιτισμού. 

ε) Η επιχορήγηση του Δήμου Χίου της οποίας το ύψος 
δεν μπορεί να προσδιοριστεί. 

Στ) Οι πρόσοδοι που προέρχονται από την κινητή και 
ακίνητη περιουσία που τυχόν έχει εκποιηθεί. 

ζ) Οι δωρεές, εισφορές και γενικά τα εισοδήματα από 
τυχόν κληροδοτήματα και κληρονομιές και 

η) Κάθε άλλη νόμιμη παροχή προερχόμενη από κάθε 
άλλη πηγή. 

4) Διοίκηση του Νομικού Προσώπου: 

Το Δημοτικό Στάδιο του Δήμου Χίου διοικείται από πε¬ 
νταμελές Διοικητικό Συμβούλιο που μαζί με τους αναπλη¬ 
ρωτές ορίζονται από το Δημοτικό Συμβούλιο Δήμου Χίου. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται από αυτόν. 

Μέλη του Διοικητικού Συμβουλίου είναι: δύο Δημοτικοί 
Σύμβουλοι και δύο Δημότες που έχουν αποδεδειγμένα 
γνώση αλλά και εμπειρία στα αθλητικά θέματα. 

Η θητεία του Διοικητικού Συμβουλίου θα συμπίπτει με 
τη θητεία του Δημοτικού Συμβουλίου. 

Το Νομικό Πρόσωπο θα εκπροσωπείται ενώπιοντωνΔι- 

καστηρίων και κάθε άλλης αρχής από τον Πρόεδρο του 
Διοικητικού Συμβουλίου και σε περίπτωση απουσίας ή κω¬ 
λύματος από τον Αντιπρόεδρο αυτού. 

Με την παρούσα απόφαση προκαλείται δαπάνη το 
ύψος της οποίας δεν μπορεί να καθοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 2 Απριλίου 2001 

Η Γενική Γραμματέας Περιφέρειας 
Μ. ΣΚΕΜΠΕΡΗ 

□ 

Αριθ.2128 (3) 

Σύσταση Νομικού Προσώπου στο Δήμο Ομηρούπολης Ν. 
Χίου με την επωνυμία «Δημοτικός Βρεφονηπιακός 
Σταθμός Δήμου Ομηρούπολης». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) του άρθρου 12 Ν. 2880/2001, β) του 
Ν. 2503/1997 καιγ) του άθρου 203 Π.Δ. 410/95. 

2. Την αριθ. 82/26.3.200 απόφαση Δημοτικού Συμβουλί¬ 
ου Ομηρούπολης. 

3. Την αριθ. 1483/29.10.97 (ΦΕΚ 1010/τεύχος Β'/ 
14.11.1997) απόφαση του γενικού γραμματέα Περιφέρει¬ 
ας Βορείου Αιγαίου περί μεταβίβασης δικαιώματος υπο¬ 
γραφής, αποφασίζουμε: 

Συστήνουμε Νομικό Πρόσωπο δημοσίου δικαίου στον 
Δήμο Ομηρούπολης με την επωνυμία «Δημοτικός Βρεφο¬ 
νηπιακός Σταθμός Δήμου Ομηρούπολης» με έδρατο «Δη¬ 
μοτικό Διαμέρισμα Βροντάδου το οποίο αποτελεί και 
έδρα του Δήμου. 

ΣΚΟΠΟΣ 

Σκοπός του Νομικού Προσώπου «Δημοτικός Βρεφονη¬ 
πιακός Σταθμός Δήμου Ομηρούπολης» είναι η ημερήσια 
διατροφή, διαπαιδαγώγηση και ψυχαγωγία βρεφών και 
νηπίων, τα οποία δεν μπορούν να έχουν στο οικογενειακό 
περιβάλλον την απαραίτητη φροντίδα, λόγω απασχόλη¬ 
σης των εργαζόμενων γονέων τους, καθώς επίσης και η 
εξασφάλιση όρων ευχάριστης και άνετης διαβίωσης τους 
και σωστής διαπαιδαγώγησης και προπαρασκευής τους 
για την ομαλή μετάβαση τους από την οικογενειακή ζωή 
στο σχολικό περιβάλλον. 

ΠΕΡΙΟΥΣΙΑ-ΠΟΡΟΙ 

Γιατη σύσταση και λειτουργία του «Δημοτικού Βρεφονη¬ 
πιακού Σταθμού Δήμου Ομηρούπολης» ο Δήμος αφιερώνει 
κατ’ ελάχιστοντο ποσό των 500.000 δραχμών. Επίσης στην 
κυριότητα του Νομικού Προσώπου έχουν περιέλθει από 
την δημοσίευση του ως άνω Νόμου και η υφιστάμενη κινη¬ 
τή και ακίνητη περιουσία του πρώην Κρατικού Παιδικού 
Σταθμού, (άρθρο 26 παρ. 4του Π.Δ. 410/95). 

Οι πόροι του Νομικού Προσώπου είναι: 

- Η ετήσια επιχορήγηση από το Υπουργείο Υγείας και Πρό¬ 
νοιας, το Υπουργείο Εσωτερικών, Δημόσιας Διοίκησης και 
Αποκέντρωσης, όπως και κάθε άλλη κρατική επιχορήγηση. 

- Ετήσια επιχορήγηση του Δήμου (ή άλλου φυσικού ή 
Νομικού Προσώπου) ανερχόμενη σε 500.000 δρχ. τουλά¬ 
χιστον κατ’ έτος. 

- Μισθώματα από ακίνητα, που τυχόν θα μεταβιβαστούν 
στο Νομικό Πρόσωπο. 

- Εισφορές, δωρεές, κληρονομιές, κληροδοσίες. 

- Εισπράξεις από αντίτιμο υπηρεσίας. 


ΔΙΟΙΚΗΣΗ 

Το Νομικό Πρόσωπο διοικείται από 9μελές Διοικητικό 
Συμβούλιο, τα οποία μαζί με τους αναπληρωτές τους, ορί¬ 
ζονται από το Δημοτικό Συμβούλιο, του οποίου η σύνθε¬ 
ση έχει ως εξής: 

1. Τον εκάστοτε Δήμαρχο του Δήμου Ομηρούπολης ή 
εκπρόσωπο του Δημοτικού Συμβουλίου. 

2. Τρεις (3) Δημοτικοί Σύμβουλοι από τους οποίους οι 
δύο της μειοψηφίας. 

3. Πέντε (5) δημότες ή κάτοικοι του Δήμου Ομηρούπο¬ 
λης με ανάλογη επαγγελματική εμπειρία ή κοινωνική δρά¬ 
ση ή ειδικές γνώσεις ανάλογα με το σκοπό του Νομικού 
Προσώπου. 

Πρόεδρος του Διοικητικού Συμβουλίου είναι ο Δήμαρ¬ 
χος εφόσον συμμετέχει ή άλλο μέλος αιρετό ή μη που ορί¬ 
ζεται από αυτόν. 

Η θητεία του Δ.Σ. ορίζεται με το παρόν ότι είναι διετής 
και λήγει πάντοτε με την εγκατάσταση του νέου Διοικητι¬ 
κού Συμβουλίου. 

Το Δ.Σ. εκλέγει από τα μέλη του τον Αντιπρόεδρο. 

ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημοσίων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ. τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

ΕΦΑΡΜΟΓΗ ΔΙΑΤΑΞΕΩΝ 

Οι διατάξεις του Κώδικα Δήμων και Κοινοτήτων (Π.Δ. 
410/95) που ισχύουν εκάστοτε εφαρμόζονται για τη διοί¬ 
κηση και διαχείριση του Νομικού Προσώπου, τη λειτουρ¬ 
γία του Διοικητικού Συμβουλίου και την Εποπτεία, τους 
πόρους και γενικά την οικονομική και διοικητική λειτουρ¬ 
γία του Νομικού Προσώπου. 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του Ν. 
2880/2001 και του άρθρου 203 Π.Δ. 410/95 και ρυθμίζεται 
με απόφαση του Δημοτικού Συμβουλίου ύστερα από αι¬ 
τιολογημένη πρόταση του Διοικητικού Συμβουλίου του 
στηριζόμενη στους νόμους. 

Από τις διατάξεις αυτές προκαλείται δαπάνη σε βάρος 
του προϋπολογισμού του Δήμου Ομηρούπολης για το 
τρέχον οικονομικό έτος ύψους 500.000 δραχμ. καθώς και 
για κάθε ένα από τα τέσσερα επόμενα έτη. Επίσης η δα¬ 
πάνη που θα βαρύνει τον κρατικό πρ/σμό δεν δύναται να 
προβλεφθεί. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Χίος, 21 Απριλίου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

□ 

Αριθ. 391 (4) 

Σύσταση Νομικού Προσώπου στο Δήμο Ομηρούπολης Ν. 
Χίου με την επωνυμία « ΑΘΛΗΤΙΚΟ ΚΕΝΤΡΟ ΛΑΓΚΑ¬ 
ΔΑΣ - ΣΥΚΙΑΔΑΣ ΓΕΩΡΓΙΟΣ ΓΕΝΝΗΜΑΤΑΣ» 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. α) Τον Ν. 2503/97, β) το άρθρο 203του Π.Δ. 410/95. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την αριθμ. 367/2000 απόφαση του Δημοτικού Συμ¬ 
βουλίου Ομηρούπολης. 

3. Την αριθμ. 1483/29.10.1997 απόφαση του Γεν. Γραμ¬ 
ματέα Περιφέρειας Βορείου Αιγαίου περί μεταβίβασης 
δικαιώματος υπογραφής στον Προϊστάμενο Δν/σης και 
στους Προϊσταμένους Τμημάτων της Δν/σης Τοπ. 
Αυτ/σης και Δ/σης Ν. Χίου που δημοσιεύθηκε στο αριθμ. 
1010/τ.Β'/14.11.97 ΦΕΚ, αποφασίζουμε: 

Συστήνουμε Νομικό Πρόσωπο Δημοσίου Δικαίου στο Δή¬ 
μο Ομηρούπολης Ν. Χίου με την επωνυμία «Αθλητικό Κέντρο 
Λαγκάδας - Συκιάδας “Γεώργιος Γεννηματάς”»με έδρα τη 
Συκιάδα, δημοτικό Διαμέρισμα Δήμου Ομηρούπολης. 

Σκοπός του «ΑΘΛΗΤΙΚΟΥ ΚΕΝΤΡΟΥ ΛΑΓΚΑΔΑ - ΣΥΚΙΑ- 
ΔΑΣ ΓΕΩΡΓΙΟΣ ΓΕΝΝΗΜΑΤΑΣ». 

α. Η σωστή λειτουργία, διαχείριση και συντήρηση του 
Αθλητικού Κέντρου για την εξυπηρέτηση των αθλητικών 
αναγκών των κατοίκων Συκιάδας - Λαγκάδας. 

β. Η μέσω κατάλληλων προγραμμάτων, ενεργειών και 
δράσεων, υποβοήθηση περαιτέρω ανόδου του αθλητι¬ 
κού, πνευματικού και πολιτιστικού επιπέδου των κατοίκων 
του Δήμου Ομηρούπολης. 

γ. Η υποστήριξη, καλλιέργεια και προώθηση του αθλη¬ 
τισμού, του πολιτισμού και των τοπικών ηθών, εθίμων και 
παραδόσεων. 

δ. Η καλλιέργεια και διάδοση όλων των μορφών άθλη¬ 
σης, κυρίως του μαζικού αθλητισμού και των δραστηριο¬ 
τήτων που αποβλέπουν στην άσκηση του σώματος και 
του νου. 

ε. Η στέγαση και υλικοτεχνική στήριξη των εκδηλώσεων 
των Σχολείων, των Πολιτιστικών και Αθλητικών Σωματεί¬ 
ων που εδρεύουν μέσα στα όρια του Δήμου Ομηρούπο¬ 
λης καθώς και των Τοπικών Συστημάτων Προσκόπων και 
Οδηγών, προκειμένου να διευκολυνθούν στο Πολιτιστικό, 
Αθλητικό και εν γένει Κοινωνικό έργο που επιτελούν. 

στ. Η αποτελεσματική προστασία, ανάδειξη και προβο¬ 
λή του αθλητικού ιδεώδους και ηθικής και υλικής υποστή¬ 
ριξης σε άτομα, άτυπες ομάδες, Σωματεία και Σχολεία 
που δραστηριοποιούνται προς την κατεύθυνση αυτή. 

Οι παραπάνω σκοποί επιτυγχάνονται ιδίως με: 

1. Τη διοργάνωση αθλητικών και πολιτιστικών εκδηλώ¬ 
σεων και με την βοήθησα μέσω της στήριξης ατόμων, άτυ¬ 
πων ομάδων, σχολείων και σωματείων εδρεύουν στον Δή¬ 
μο Ομηρούπολης. 

2. Την υλοποίηση προγραμμάτων μαζικού αθλητισμού 
για τους κατοίκους του Δήμου Ομηρούπολης και τη στή¬ 
ριξη των τοπικών Αθλητικών Σωματείων και των διοικητι¬ 
κών δραστηριοτήτων των Σχολείων. 

Πόροι του Νομικού Προσώπου είναι: 

1. Ετήσια επιχορήγηση του Δήμου Ομηρούπολης, 
ανερχόμενη σε δύο εκατομμύρια (2.000.000) δρχ. κατ’ 
ελάχιστο ν ανά έτος. 

2. Επιχορηγήσεις και κάθε άλλη παροχή του Κράτους 
είτε προς το Νομικό Π ρόσωπο απευθείας είτε προς το Δή¬ 
μο Ομηρούπολης για το Νομικό τούτο, Πρόσωπο ή για 
τους σκοπούς που επιδιώκει. 

3. Κάθε είδους εισφορές, δωρεές, κληρονομιές και κλη¬ 
ροδοσίες. 

4. Εισπράξεις από το αντίτιμο των πραγμάτων ή των 
υπηρεσιών, που παρέχει το Νομικό Πρόσωπο. 

5. Πρόσοδοι από την περιουσία του καθώς και από την 
περιουσία του Δήμου Ομηρούπολης που η χρήση της τυ¬ 
χόν θα εκχωρηθεί. 

6. Κάθε άλλη νόμιμη πρόσοδος. 


Ο Δήμος Ομηρούπολης θα παραχωρήσει στο εν λόγω 
Ν.Π.Δ.Δ. τις αθλητικές εγκαταστάσεις του Αθλητικού Κέ¬ 
ντρου που ήδη υπάρχουν και αυτές που έχουν προγραμ¬ 
ματιστεί να γίνουν. 

Τα ανωτέρω, είναι έργα του Δήμου υπό εκτέλεση, που 
προβλέπεται να ολοκληρωθούν στο τρέχον και το επόμε¬ 
νο έτος. 

Το Δημοτικό Συμβούλιο δεσμεύεται για την παραχώρη¬ 
ση των ανωτέρω, αμέσως μετά την ολοκλήρωση τους, 
στο Νομικό Πρόσωπο με δικαίωμα χρήσης και εκμετάλ¬ 
λευσης και υποχρέωση ανάληψης σχετικών δαπανών συ¬ 
ντήρησης. 

Η διοίκηση του Νομικού Προσώπου θα είναι πενταμε¬ 
λής με ισάριθμους αναπληρωτές. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος, αιρετό ή μη που ορίζεται από αυτόν. 

Μέλη του Διοικητικού Συμβουλίου είναι σύμφωνα με την 
παράγραφο 3 του άρθρου 203 του Π .Δ. 410/95 ο Πρόεδρος 
του Τοπικού Συμβουλίου Συκιάδας, ο Πρόεδρος του Τοπι¬ 
κού Συμβουλίου Λαγκάδας, ο Πρόεδροςτου Αθητικού Συλ¬ 
λόγου Συκιάδας - Λαγκάδας «Η ΕΝΩΣΗ» και ένας Δημοτι¬ 
κός Σύμβουλος εκ μέρουςτης πλειοψηφίαςτου Δημοτικού 
Συμβουλίου Δήμου Ομηρούπολης. Το Διοικητικό Συμβού¬ 
λιο εκλέγει από τα μέλη του τον Αντιπρόεδρο. Η θητεία των 
μελών του Διοικητικού Συμβουλίου είναι διετής. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιά¬ 
ζει ή κωλύεται από τον Αντιπρόεδρο. 

Οι διατάξεις του Κώδικα Δήμων και Κοινοτήτων, που 
ισχύει εκάστοτε (άρθρο 33 ΠΔ 410/1995), εφαρμόζονται 
για τη διοίκηση και διαχείριση του Νομικού Προσώπου, τη 
λειτουργία του Διοικητικού Συμβουλίου και την Εποπτεία, 
τους όρους και εν γένει την οικονομική και διοικητική λει¬ 
τουργία του Νομικού Προσώπου. 

Η γραμματειακή (διοικητικό προσωπικό) υποστήριξη 
του Νομικού Προσώπου θα γίνεται από δημοτικούς υπαλ¬ 
λήλους ή υπαλλήλους άλλων Νομικών Προσώπων του 
Δήμου. Η λογιστική και ταμειακή υποστήριξη θα γίνεται 
από τις αντίστοιχες υπηρεσίες του Δήμου». 

Η απόφαση αυτή θα προκάλεσει δαπάνη στον προϋπο¬ 
λογισμό του Δήμου Ομηρούπολης τουλάχιστον 
2.000.000 δρχ. ετησίως για τα επόμενα πέντε χρόνια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 8 Μάίου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

□ 

Αριθ. 6447 (5) 

Διάλυση της Κοινοτικής Επιχείρησης με την επωνυμία 
Κοινοτική Πολιτιστική και Τουριστική Επιχείρηση Κλει- 
τορίας» Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

Ι.-Τις διατάξεις του άρθρου 284 του ΠΔ 410/95. 

2.- Την αριθμ. 65448/6.11.87 απόφαση του Υπουργού 
Εσωτερικών, που δημοσιεύθηκε στο 633/26.11.87 ΦΕΚ Β', 
περί «Σύστασης Κοινοτικής Επιχείρησης Κλειτορίας του 
Νομού Αχάίας». 

3. - Την αριθμ. 34/30.3.2001 απόφαση του Δημοτικού 
Συμβουλίου Λευκασίου, περί «Διάλυσης της Κοινοτικής 
Πολιτιστικής και Τουριστικής Επιχείρησης Κλειτορίας». 

4. -Την αριθμ. 241/ΓΓ/18.8.98 (ΦΕΚ939τ.Β'/1.9.98 από¬ 
φαση του Γ.Γ.Π. Περί μεταβίβασης αρμοδιοτήτων, απο¬ 
φασίζουμε: 

Τη διάλυση της Επιχείρησης με την επωνυμία «Κοινοτι¬ 
κή Πολιτιστική και Τουριστική Επιχείρηση Κλειτορίας» 
της πρώην Κοινότητας Κλειτορίας, για τους ειδικότερους 
λόγους που αναφέρονται στην απόφαση αρ. 34/2001 του 
Δημοτικού Συμβουλίου Λευκασίου. 

Με την έκδοση της απόφασης αυτής, δεν προκαλείται 
δαπάνη σε βάρος του Κρατικού Προϋπολογισμού, ούτε 
προϋπολογισμού άλλου φορέα του Δημόσιου τομέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Απριλίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

□ 

Αριθ. 1882 (6) 

Έγκριση Οργανισμού Εσωτερικής Υπηρεσίας ΚΑΠΗ 
Αχέροντα Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκαν με τις διατάξεις του άρθρου 26 του Ν. 
1832/1989 και του άρθρου 8 παρ. 5 του Ν. 2307/1995. 

2. Τις διατάξεις των άρθρων 1 - 4 του Ν. 1586/1986, 
όπως τροποποιήθηκαν με τις διατάξεις του άρθρου 24 
του Ν. 2190/1994. 

3. Τις διατάξειςτου Π.Δ. 37Α/87 και22/90. 

4. Τις διατάξειςτου άρθρου 29Ατου Ν. 1558/1985. 

5. Την αριθμ. 12/2001 απόφαση του Δημοτικού Συμβου¬ 
λίου Αχέροντα με την οποία εγκρίθηκε ο Ο.Ε.Υ. ΚΑΠΗ 
Αχέροντα και την αριθμ. 1/2001 απόφαση του Διοικητικού 
Συμβουλίου του ΚΑΠΗ με την οποία ψηφίσθηκε ο Ο.Ε.Υ. 
του άνω Νομικού Προσώπου. 

6. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 Ν. 2307/1995, όπως διατυπώθηκε 
στο αριθμ. 1/2001 πρακτικό του. 

7. Την αριθμ. 4336/29.8.1997 απόφαση του Γενικού 
Γ ραμματέα Περιφέρειας Ηπείρου, αναφορικά με την ανά¬ 
θεση, μεταβίβαση αρμοδιοτήτων στους Διευθυντές Τοπι¬ 
κής Αυτοδιοίκησης και Δ/σης, όπως τροποποιήθηκε και 
ισχύει σήμερα, αποφασίζουμε: 

Εγκρίνουμετον Οργανισμό Εσωτερικής Υπηρεσίας του 
ΚΑΠΗ Δήμου Αχέροντα, Νομού Θεσπρωτίας που έχει ως 
εξής: 

Άρθρο 1 

Γ ενικά Καθήκοντα Υπαλλήλων 
Προϊστάμενος ΚΑΠΗ 

Προΐσταται υπάλληλος του κλάδουΤΕ2 Κοινωνικών Λει¬ 
τουργών. 

Άρθρο 2 

Διάρθρωση - Διαβάθμιση θέσεων 

Οι κατηγορίες και οι κλάδοι του Προσωπικού που θα 


στελεχώσουντο ΚΑΠΗ προβλέπονται από το Π.Δ. 37α/87 
και Π.Δ. 22/90 και οι θέσεις Προσωπικού διαρθρώνονται 
και διαβαθμίζονται ως εξής: 

Θέσεις Διοικητικού Προσωπικού 

Κατηγορία ΤΕ 

- Μία (1) θέση ΤΕ2 Κοινωνικών Λειτουργών με Γ - Α' 

Θέσεις Υγειονομικού Προσωπικού 

Κατηγορία ΠΕ 

- Μία (1) θέση ΠΕ15 Ιατρών Ειδικοτήτων 

- Μία (1) θέση Ιατρού Παθολόγου ή Γηρίατρου με μερι¬ 
κή απασχόληση. 

Κατηγορία ΤΕ 

- Μία (1) θέση ΤΕ6 Επισκεπτριών Αδελφών ή ελλείψει 
αυτής, κλάδος ΤΕ8 Αδελφών Νοσοκόμων με βαθμό Γ - Α' 

- Μία (1) θέση ΤΕ 10 Φυσιοθεραπευτή με βαθμό Γ - Α' 

Θέσεις Τεχνικού - Υγειονομικού και Γεωπονικού Προ¬ 
σωπικού 

Κατηγορία ΥΕ 

-Δύο (2) θέσεις ΥΕ15 Οικογενειακών Βοηθών, με βαθμό 
Δ' - Α'. 

Εισαγωγικός και καταληκτικός βαθμός 

1. Εισαγωγικός βαθμόςτων υπαλλήλωντων κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ' και καταληκτικός ο βαθμός 
Α'. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε' και κα¬ 
ταληκτικός ο βαθμός Β'. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Αχέροντα, ποσού 
δρχ. 10.000.000 στον ΚΑ 212.3 για το έτος 2001. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηγουμενίτσα, 10 Μάίου 2001 

Με εντολή Γ ενικού Γ ραμματέα Περιφέρειας 
Η Διευθύντρια Δ/νσης Τοπ. Αυτ/σης 
& Δ/σης Ν. Θεσπρωτίας 
ΑΛΕΞ. ΚΟΣΙΩΡΗ - ΓΕΩΡΓΙΟΥ 

□ 

Αριθ. 4158 (7) 

Προσαρμογή της συστατικής πράξης του Εθνικού Αθλη¬ 
τικού Κέντρου Τρίπολης στις διατάξεις του άρθρου 
203 Δημοτικού και Κοινοτικού Κώδικα Π.Δ/τος 410/ 
1995. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξειςτου άρθρου 14του Ν. 2880/2001 (ΦΕΚ 
Α' 9/30.1.2001) που αφοράτο πρόγραμμα «ΠΟΛΙΤΕΙΑ» για 
τη μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις. 

2. Τις διατάξεις των άρθρων 198, 199, 200 παρ. 1,3 και 
4 και 203 του Δημοτικού και Κοινοτικού Κώδικα, Π.Δ/τος 
410/1995 (Α'231). 

3. Τις διατάξεις των άρθρων 1,2 και 6 του Ν. 2503/1997 
(ΦΕΚ 107 Α') σχετικά με τη διοίκηση, οργάνωση, στελέ- 
χωση της περιφέρειας ρύθμιση θεμάτων για την Τοπική 
Αυτοδιοίκηση και άλλες διατάξεις. 

4. Την ΣΤ.ΟΙΚ. 19750/7.9.1998 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Πολιτισμού (ΦΕΚ 1042 Β') με 

την οποία χαρακτηρίστηκε ως δημοτικής σημασίαςτο Νο¬ 
μικό Πρόσωπο Δημοσίου Δικαίου Εθνικό Αθλητικό Κέ¬ 
ντρο Τρίπολης. 

5. Τις διατάξεις του άρθρου 1 του Ν. 2539/1997 (ΦΕΚ 
244 Α74.12.1997) που αφορά τη συγκρότηση της Πρωτο¬ 
βάθμιας Τοπικής Αυτοδιοίκησης 

6. Το γεγονός ότι μέχρι 30.3.2001 το Δημοτικό Συμβού¬ 
λιο Τρίπολης δεν έλαβε απόφαση για την προσαρμογή 
της συστατικής πράξης του Εθνικού Αθλητικού Κέντρου 
στις διατάξεις του άρθρου 203 Δημοτικού και Κοινοτικού 
Κώδικα Π.Δ/τος 410/1995 και σύμφωνα με τις διατάξεις 
του άρθρου 14 του Ν. 2880/2001 αρμόδιο όργανο για την 
έκδοση της οικείας απόφασης είναι ο Γενικός Γραμματέ- 
αςτης Περιφέρειας, αποφασίζουμε: 

ΑΡΘΡΟ 1 

Την προσαρμογή της Συστατικής Πράξης του Εθνικού 
Αθλητικού Κέντρου Τρίπολης σύμφωνα με τις διατάξεις 
του άρθρου 203 του Π.Δ/τος 410/1995 (Δημοτικός και 
Κοινοτικός Κώδικας) και τη σύσταση Νομικού Προσώπου 
Δημοσίου Δικαίου με την επωνυμία «Αθλητικό Κέντρο Δή¬ 
μου Τρίπολης» Νομού Αρκαδίας 

ΑΡΘΡΟ 2 

ΣΚΟΠΟΣ 

Σκοπός του Νομικού Προσώπου η ανάπτυξη του Αθλη¬ 
τικού Πνεύματος, της ευγενούς άμιλλας, του μαζικού 
αθλητισμού, η λειτουργία γυμναστηρίων, η διεξαγωγή 
αγώνων, η δημιουργία νέων και η αναβάθμιση των υφι¬ 
σταμένων χώρων άθλησης καθώς και η συντήρηση του 
υφιστάμενου αθλητικού υλικού και η προμήθεια νέου. 

ΑΡΘΡΟ 3 

Σε περίπτωση κατάργησης του Νομικού Προσώπου, 
εφαρμόζονται αναλόγως οι διατάξεις του άρθρου 201 
Π.Δ/τος 410/1995. 

ΑΡΘΡΟ 4 

ΠΕΡΙΟΥΣΙΑ-ΠΟΡΟΙ 

Περιουσία του Νομικού Προσώπου είναι: 

Οτιδήποτε ανήκει μέχρι τώρα στο Εθνικό Στάδιο (ανοι¬ 
κτό - κλειστό). 

Πόροι του Νομικού αυτού Προσώπου, θα είναι: 

- Η ετήσια επιχορήγηση του Δήμου (ή άλλου φυσικού ή 
Νομικού Προσώπου). 

- Εισφορές, δωρεές, κληρονομιές, κληροδοσίες. 

- Εισπράξεις από τις παρεχόμενες υπηρεσίες του. 

- Πιστώσεις του άρθρου 25 του Ν. 1828/1989 από το 
Υπουργείο Εσωτερικών Δημόσιας Διοίκησης και Αποκέ¬ 
ντρωσης από τις οποίες θα καλύπτονται στο εξής οι δα¬ 
πάνες λειτουργίας και συντήρησης του ανωτέρω Νομι¬ 
κού Π ροσώπου και μισθοδοσίας καθώς και πιστώσεις που 
έχουν προβλεφθεί στον προϋπολογισμό της Γενικής 
Γραμματείας Αθλητισμού του Υπουργείου Πολιτισμού. 

ΑΡΘΡΟ 5 

Το ανωτέρω Νομικό Πρόσωπο εκπροσωπείται ενώπιον 
των Δικαστηρίων των Δημοσίων και Διοικητικών εν γένει 
αρχών καθώς και στις συναλλαγές του με φυσικά και νο¬ 
μικά πρόσωπα, από τον Πρόεδρο του Διοικητικού Συμ¬ 
βουλίου τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 


Από τις διατάξεις της παρούσας απόφασης θα προκλη- 
θεί δαπάνη σε βάρος του Κρατικού προϋπολογισμού το 
ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Μαρτίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

□ 

Αριθ.4157 (8) 

Προσαρμογή της συστατικής πράξης του Δημοτικού Γυ- 
μναστηρίου Λεωνιδίου στις διατάξεις του άρθρου 203 
Δημοτικού και Κοινοτικού Κώδικα Π.Δ/τος 410/1995. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 14του Ν. 2880/2001 (ΦΕΚ 
Α' 9/30.1.2001) που αφορά το πρόγραμμα «ΠΟΛΙΤΕΙΑ» για 
τη μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις. 

2. Τις διατάξεις των άρθρων 198, 199, 200 παρ. 1,3 και 
4 και 203 του Δημοτικού και Κοινοτικού Κώδικα, Π.Δ/τος 
410/1995 (Α'231). 

3. Τις διατάξεις των άρθρων 1,2 και 6 του Ν. 2503/1997 
(ΦΕΚ 107,Α') σχετικά με τη διοίκηση, οργάνωση, στελέ- 
χωση της περιφέρειας ρύθμιση θεμάτων για την Τοπική 
Αυτοδιοίκηση και άλλες διατάξεις. 

4. Την ΣΤ. ΟΙΚ. 19750/7.9.1998 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Πολιτισμού (ΦΕΚ 1042 Β') με 
την οποία χαρακτηρίστηκε ως δημοτικής σημασίας το 
«Δημοτικό Γ υμναστήριο Λεωνιδίου» Ν.Π.Δ.Δ. 

5. Τις διατάξεις του άρθρου 1 του Ν. 2539/1997 (ΦΕΚ 
244,Α'/4.12.1997) που αφορά τη συγκρότηση της Πρωτο¬ 
βάθμιας Τοπικής Αυτοδιοίκησης. 

6. Το γεγονός ότι μέχρι 30 Μαρτίου 2001 το Δημοτικό 
Συμβούλιο Λεωνιδίου δεν έλαβε απόφαση για την προ¬ 
σαρμογή της Συστατικής πράξης του Δημοτικού Γυμνα- 
στηρίου στις διατάξεις του άρθρου 203 Δημοτικού και 
Κοινοτικού Κώδικα Π.Δ/τος 410/95 και σύμφωνα με τις 
διατάξεις του άρθρου 14 του Ν. 2880/2001 αρμόδιο όρ¬ 
γανο για την έκδοση της σχετικής πράξης είναι ο οικείος 
Γενικός Γ ραμματέας Περιφέρειας, αποφασίζουμε: 

ΑΡΘΡΟ 1 

Την προσαρμογή της Συστατικής Πράξης του Δημοτι¬ 
κού Γυμναστηρίου Λεωνιδίου, σύμφωνα με τις διατάξεις 
του άρθρου 203 του Π.Δ/τος 410/1995 (Δημοτικός και 
Κοινοτικός Κώδικας) και συστήνει Νομικό Πρόσωπο Δη¬ 
μοσίου Δικαίου με την επωνυμία «Γυμναστήριο Δήμου Λε¬ 
ωνιδίου» Ν. Αρκαδίας 

ΑΡΘΡΟ 2 

ΣΚΟΠΟΣ 

Σκοπός του Νομικού Προσώπου «Γυμναστήριο Δήμου 
Λεωνιδίου», θα είναι η λειτουργία γυμναστηρίων για την 
άθληση των κατοίκων και η διεξαγωγή αγώνων. 

ΑΡΘΡΟ 3 

Σε περίπτωση κατάργησης του Νομικού Προσώπου για 

την περιουσία του εφαρμόζονται αναλόγως οι διατάξεις 
του άρθρου 201 Π.Δ/τος 410/1995. 

ΑΡΘΡΟ 4 

ΠΕΡΙΟΥΣΙΑ-ΠΟΡΟΙ 

Περιουσία του Νομικού Προσώπου είναι: 

Οτιδήποτε ανήκει μέχρι τώρα στο Δημοτικό Γυμναστή- 
ριο Λεωνιδίου. 

Πόροι του Νομικού αυτού Προσώπου, θα είναι: 

Ετήσια επιχορήγηση του Δήμου (ή άλλου φυσικού ή Νο¬ 
μικού Προσώπου). 

Εισφορές, δωρεές, κληρονομιές, κληροδοσίες. 

Πιστώσεις του άρθρου 25 του Ν. 1828/1999 από το Υπουρ¬ 
γείο Εσωτερικών, Δημόσιας Διοίκησης και Αποκέντρωσης 
από τις οποίες καλύπτονται στο εξής οι δαπάνες λειτουργίας 
και συντήρησης του ανωτέρω Νομικού Προσώπου και μι¬ 
σθοδοσίας του προσωπικού του καθώς και πιστώσεις που 
έχουν προβλεφθεί στον προϋπολογισμό της Γενικής Γραμ- 
ματείας Αθλητισμού του Υπουργείου Πολιτισμού. 

ΑΡΘΡΟ 5 

Το ανωτέρω Νομικό Πρόσωπο εκπροσωπείται ενώπιον 
των Δικαστηρίων των Δημοσίων και Διοικητικών εν γένει 
αρχών καθώς και στις συναλλαγές του με φυσικά και νο¬ 
μικά πρόσωπα από τον Πρόεδρο του Διοικητικού Συμ¬ 
βουλίου τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

Από τις διατάξεις της παρούσας απόφασης θα προκλη- 
θεί δαπάνη σε βάρος του Κρατικού προϋπολογισμού το 
ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Μαρτίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

□ 

Αριθ. 3306 (9) 

Έγκριση του Οργανισμού Εσωτερικής Υπηρεσίας του 
Νομικού Προσώπου με την επωνυμία «Παιδικός Σταθ¬ 
μός Δ.Δ. Αγ. Θωμά Δ. Οινοφύτων Ν. Βοιωτίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 82/97 απόφαση του Κοινοτικού Συμβουλίου Αγ. 
Θωμά, που επικυρώθηκε με την 15616/97 απόφαση της 
Δ/ντριας Τοπ. Αυτοδιοίκησης και Δ/σης Ν. Βοιωτίας με 
την οποία συστάθηκε το Νομικό πρόσωπο με την επωνυ¬ 
μία Παιδικός Σταθμός Αγ. Θωμά. 

2. Τις διατάξεις του άρθρου 203 του Π.Δ. 410/95 περί 
Δημοτικών και Κοινοτικών Νομικών Προσώπων. 

3. Τις διατάξεις του άρθρου 12 του Ν. 1188/81, όπως 
αντικαταστάθηκε με τις όμοιες του άρθρου 8 του Ν. 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

4. Τις διατάξεις του Ν. 2503/97. 

5. Την 156/2000 απόφαση του Δημοτικού Συμβουλίου 
Οινοφύτων, με την οποία εγκρίθηκε η 2/2000 απόφαση 
του Διοικητικού Συμβουλίου του Ν.Π. Παιδικός Σταθμός 


Δ.Δ. Αγ. Θωμά Δήμου Οινοφύτων, που ψηφίστηκε ο Ορ¬ 
γανισμός Εσωτερικής Υπηρεσίας του. 

6. Την 60/2000 σύμφωνη γνωμοδότηση του Υπηρεσια¬ 
κού Συμβουλίουτου άρθρου 8του Ν. 2307/95 Ν. Βοιωτίας. 

7. Την αριθμ. 5921/9.9.97 απόφαση της Περιφέρειας 
Στερεάς Ελλάδας, περί μεταβίβασης δικαιώματος υπο¬ 
γραφής με εντολή Γενικού Γραμματέα Περιφέρειας, απο¬ 
φασίζουμε: 

Εγκρίνουμε την 156/2000 απόφαση του Δημοτικού Συμ¬ 
βουλίου Οινοφύτων, με την οποία εγκρίθηκε η 2/2000 
απόφαση του Διοικητικού Συμβουλίου του Ν.Π. με την 
επωνυμία « Παιδικός Σταθμός Δ.Δ. Αγ. Θωμά Δ. Οινοφύ- 
των» που ψηφίστηκε ο Οργανισμός Εσωτερικής Υπηρε¬ 
σίας του πληντης αναφερόμενης στην απόφαση αυτή θέ¬ 
σης ΠΈ. Νηπιαγωγών (όρθρο 3ο, Α Μόνιμο προσωπικό, 
περίπτωση (α)) λόγω μη ύπαρξης αντίστοιχου κλάδου ΠΕ 
Νηπιαγωγών στο υπάρχον κλαδολόγιο, όπως παρακάτω: 

ΑΡΘΡΟ Ιο 

Η πλήρωση των κενών θέσεων του Ο.Ε.Υ. του Νομικού 
Προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στον 
Ο.Τ.Α. Α' βαθμού. Τα ειδικότερα τυπικά προσόντα διορι¬ 
σμού του προσωπτκού του Νομικού Προσώπου είναι τα 
προβλεπόμενα από τα 310/87 και 22/90 Προεδρικά Δια¬ 
τάγματα (ΦΕΚ 11/Α787 και 7/Α'/90). 

ΑΡΘΡΟ 2ο 

Η υπηρεσία του Παιδικού Σταθμού Δ.Σ. Αγ. Θωμά συ¬ 
γκροτείται ως εξής: 

1. Γ ραφείο Διοικητικό 

2. Γ ραφείο Παιδικού Σταθμού 

ΑΡΘΡΟ 3ο 

Η Οργανική Σύνθεση, η διαβάθμιση κατά κατηγορίες 
Κλάδου και βαθμού έχει ως εξής: 

Α. ΜΟΝΙΜΟ ΠΡΟΣΩΠΙΚΟ 

1. - Μία (1) θέση του κλάδου ΤΕ9 Βρεφονηπιοκόμων με 
βαθμούς Δ'-Α'. 

2. - Μία (1) θέση βοηθ. μαγείρου ή μαγείρισσα ή τραπε¬ 
ζοκόμου του κλάδου ΥΕ14 με βαθμούς Ε'-Β'. 

3. - Μία (1) θέση καθαρίστριας - βοηθ. εργασίες του κλά¬ 
δου ΥΕ 16 με βαθμούς Ε'-Β'. 

Β.- ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΓΙΑ ΚΑΛΥΨΗ 
ΕΠΟΧΙΑΚΩΝ ΑΝΑΓΚΩΝ 

Δύο (2) θέσεις διαφόρων ειδικοτήτων. 

Ο αριθμός των προσλαμβανομένων κάθε φορά ατόμων 
κατά την ειδικότητα θα ορίζεται με απόφαση του Διοικητι¬ 
κού Συμβουλίου του Παιδικού Σταθμού. 

Οι ήδη υπηρετούντες μόνιμοι υπάλληλοι του Παιδικού 
Σταθμού Δ.Δ. Αγ. Θωμά, οι οποίοι μετατάσσονται αυτοδί¬ 
καια σύμφωνα με το άρθρο 9 παρ. 7 του Ν. 2503/97 εντάσ¬ 
σονται σε θέσεις συνιστώμενες προσωποπαγείς. 

Οι ανωτέρω προσωποπαγείς θέσεις καταργούνται με 
την κατά οποιαδήποτε τρόπο αναχώρηση απάτην Υπηρε¬ 
σία υπαλλήλων που τις κατέχουν. 

Οι υπάλληλοι, του Κλάδου ΤΕ9 Βρεφονηπιοκομίας μπο¬ 
ρούν να μετατάσσονται με απόφαση του Διοικητικού Συμ¬ 
βουλίου στην ΠΈ. κατηγορία, εφόσον υπάρξει σχεττκή 
νομοθετική ρύθμιση. 

ΑΡΘΡΟ 4ο 

Διεξαγωγή Γ ραφικής Υπηρεσίας του Π.Σ. όπως την τή- 

ρηση πρωτοκόλλου αλληλογραφίας, τωνπρακτικώντου 
Δ.Σ., τη διεξαγωγή της Ταμιακής Υπηρεσίας καιενγένει 
της Οικονομικής διοίκησης και διαχείρισης του ανωτέρω 
Ν.Π., ύστερα από σχετική απόφαση του Δ.Σ. του ΠΑΙΔΙ¬ 
ΚΟΥ ΣΤΑΘΜΟΥ ΑΓ. ΘΩΜΑ και μετά από απόφαση του 
Δημάρχου Οινοφύτων για διάθεση υπαλλήλου ανατίθε¬ 
ται σε Τακτικό υπάλληλο του Δήμου, στον οποίο θα κα¬ 
ταβάλλεται αμοιβή υπερωριακής εργασίας, σύμφωνα με 
την εκάστοτε ισχύουσα νομοθεσία. 

ΑΡΘΡΟ 5ο 

Ειδικά Καθήκοντα και Αρμοδιότητες Προσωπικού 

Τα καθήκοντα του προσωπικού του Νομικού Προσώ¬ 
που ΠΑΙΔΙΚΟΣ ΣΤΑΘΜΟΣ ΑΓΙΟΥ ΘΩΜΑ προσδιορίζονται 
με τον παρόντα Οργανισμό Εσωτερικής Υπηρεσίας 
(Ο.Ε.Υ.). 

Ενδεικτικά για το προσωπικό ισχύουν τα εξής: 

1.- Παιδαγωγικό Προσωπικό 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρησίου προγράμματος ανάλογα με την ηλικία και τις ανά- 
γκεςτους. Απασχολείτο παιδιά σύμφωνα με το ημερήσιο 
πρόγραμμα απασχόλησης. 

β) Εισηγείται τις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λπ.). 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί τη διατροφή 
και καθαριότητά τους, ενθαρρύνονταςτην αυτοεξυπηρέ¬ 
τησή τους. 

δ) Ενημερώνει τους αρμόδιους και τον παιδίατρο για 
κάθε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστέρησεις παιδιών στην προσέλευ¬ 
σή τους είτε στις απουσίες τους. 

στ) Λόγω της άμεσης επαφής τους με τα παιδιά προ¬ 
σφέρει σ’ αυτά με υπομονή και στοργή όλες τις δυνατό¬ 
τητες για να αναπτύξουν την προσωπικότητά τους επιδ- 
τώκοντας συνεχώς να δημιουργήσουν σ’ αυτά ικανότητα 
συγκέντρωσης, αυτενέργειας, εμπιστοσύνης στον εαυτό 
τους και τις προσωπικές δυνατότητες τους. Σε καμμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματιτκή ποι¬ 
νή). 

2 . - Η Μαγείρισσα ή βοηθός Μαγείρου. 

α) Είναι υπεύθυνη για το μαγείρεμα και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού, 
εισηγούμενη κάθε σχετικό μέτρο. 

β) Παραλαμβάνει καθημερινά από το Διαχειριστή βάσει 
Υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
υπογράφει το σχετικό δελτίο. 

γ) Τακτοποτεί τα μαγειρικά σκεύη και είδη εστιάσεως 
και φροντίζει για την καλή κατάστασή τους, ευθυνόμενη 
για κάθε απώλεια ή αδικαιολόγητη καταστροφή. 

δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειριού. 


3. Το προσωπικό καθαριότητας - Βοηθητικών εργασιών 
εκτελεί τις εργασίες καθαριότητας του Σταθμού χρησι¬ 
μοποιεί υλικά καθαριότητας που παραλαμβάνει από το 
διαχειριστή με υπηρεσιακό σημείωμα. 

ΑΡΘΡΟ 6ο 

Προϊστάμενος όλων των ανωτέρω Υπηρεσιών είναι ο 
εκάστοτε Πρόεδρος Δ.Σ. του Παιδικού Σταθμού του Δ.Δ. 
Αγ. Θωμά. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του ΠΑΙΔΙΚΟΥ 
ΣΤΑΘΜΟΥ ΑΓ. ΘΩΜΑ κατά το τρέχον οικονομικό έτος με 
16.000.000 δρχ. και θα καλυφθεί με εγγραφή της πίστω¬ 
σης αυτής στον προϋπολογισμό του Παιδικού Σταθμού 
και στον Κ.Α. 05/111.1 

Η απόφαση αυτή να δημοσιευθεί στην εφημερίδα της 
Κυβερνήσεως. 

Λιβαδειά, 24 Απριλίου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 


Χορήγηση άδειας ίδρυσης και λειτουργίας Μ.Φ.Η. - Μ.Κ. 
στο Σωματείο «ΦΙΛΟΠΤΩΧΟΣ ΑΔΕΛΦΟΤΗΣ ΚΥΡΙΩΝ 
ΚΑΒΑΛΑΣ». 

Ο ΝΟΜΑΡΧΗΣ ΚΑΒΑΛΑΣ 

Με την 14/ΤΤ 1029/15.5.2001 απόφαση του Νομάρχη 
Καβάλας χορηγήθηκε στο Σωματείο «ΦΙΛΟΠΤΩΧΟΣ 
ΑΔΕΛΦΟΤΗΣ ΚΥΡΙΩΝ ΚΑΒΑΛΑΣ» άδεια ίδρυσης και λει¬ 
τουργίας Μονάδας Φροντίδας Ηλικιωμένων και πτέρυγας 
Χρονίως Πασχόντων - Κατάκοιτων μη Κερδοσκοπική σε 
ιδιόκτητο κτίριο στην Καβάλα. 

Με εντολή Νομάρχη 

Η Διευθύντρια κ.α.α. 

ΜΑΡΚΟΣ ΡΙΖΟΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 2834/30.4.1998 απόφαση της Διευθύντριας Τοπι¬ 
κής Αυτοδιοίκησης και Διοίκησης Νομού Βοιωτίας, που 
δημοσιεύθηκε στο ΦΕΚ 611 /18.6.1998/τ. Β' και αφορά σύ¬ 
σταση Νομικού Προσώπου στο δήμο Διστόμου, Νομού 
Βοιωτίας, με την επωνυμία «Α' Δημοτικός Παιδικός Σταθ¬ 
μός Δ. Διστόμου», γίνεται η εξής διόρθωση: 

Από το λανθασμένο συνιστάται στο Δήμο Διστόμου Νο¬ 
μικό Πρόσωπο με την επωνυμία «Α' Δημοτικός Παιδικός 
Σταθμός Δήμου Διστόμου» που λειτουργεί στον οικισμό 
Παραλίας Διστόμου, στο σωστό «Α' Δημοτικός Παιδικός 
Σταθμός Δήμου Διστόμου» που λειτουργεί στο Δίστομο. 

(Από την Περιφέρεια Στερεός Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




